    Anexa nr. 2 
la HCL nr. 107 din  26.11.20201        
S T U D I U   D E   O P O R T U N I T A T E

pentru concesionarea, prin licitaţie publică,  a unei parcele de teren - în suprafaţă de 13 ha -

în vederea  dezvoltării de afaceri în domeniul creșterii pasarilor
Autoritatea contractantă:
UAT Tulca. 

Cap. I.  OBIECTUL  CONCESIUNII
1.1.   
Se supun licitaţiei publice deschise în vederea concesionării a unei parcele de teren - în suprafaţă de 13 ha - în vederea  dezvoltării de afaceri în domeniul creșterii pasarilor
1.2.    
Terenul ce face obiectul concesionării reprezintă  proprietatea privată a UAT Tulca, cu următorii indicatori  CF 61356 nr cad 61356
1.3.    
Terenul concesionat va fi utilizat de beneficiar, pe riscul, pe cheltuiala şi pe răspunderea sa, numai pentru realizarea și exploatarea, de către concesionar a afacerii derulate în sectorul creșterii pasarilor. 
1.4.   Predarea - primirea amplasamentului se va face în baza Procesului verbal de predare - primire a amplasamentului. 

Cap. II.   MOTIVAŢIA  CONCESIONĂRII

UAT Tulca a identificat terenul supus concesionării, care datorită  poziționării sale și caracteristicilor generale este pretabil pentru a fi exploatat ca și o locație de creștere intensivă a pasarilor.


La sediul UAT Tulca au fost discuții cu reprezentanți ai  unor societăți interesate pentru concesionarea de suprafețe de teren în vederea dezvoltării de afaceri în domeniul creșterii pasarilor, respectiv al producției de alimente de origine animală.


La nivelul comunei nu există în prezent dezvoltată nicio afacere de o anvergură considerabilă în acest domeniu, care să ofere atât locuri de muncă, dar și să genereze impozite la bugetul local.
2.1.   Principalele aspecte ce impun realizarea studiului sunt:
-  încurajarea inițiativelor private de dezvoltare a sectorului creșterii pasarilor în comună;  

-  necesitatea prevăzută de lege; 

- dorinţa autorităţii publice locale de a asigura dezvoltarea economică sustenabilă a Comunei Tulca în vederea creșterii standardelor de viață ale locuitorilor comunei..
2.2.   Motivele de ordin legislativ:
   -
prevederile Legii nr. 50/ 1991 care precizează că, terenurile proprietate publică şi privată ale unităţii administrativ - teritoriale pot face obiectul unor concesiuni în vederea realizării de construcţii,

-
prevederile din O.U.G. nr. 57 din 2019 privind codul administrativ referitoare la administrarea eficientă a domeniului public şi privat al  comunei Tulca pentru atragerea de venituri suplimentare la bugetul local;

- 
Legea nr. 350/2001 privind amenajarea teritoriului și urbanismul.
2.3.   Motive de ordin economico - financiar:
- 
UAT Tulca va încasa de la concesionari pe întreaga durată de valabilitate a contractului o redevență care se va înregistra ca venit la bugetul local.

- 
vor fi generate sau asigurate condiții pentru crearea locurilor de muncă și susținerea locuitorilor comunei în acest mod;  

- 
prin concesionarea terenurilor, UAT Tulca va fi scutită de cheltuielile privind igienizarea și întreținerea amplasamentului în sine și a zonei învecinate. 
2.4.   Motive legate de protecția mediului:
-  în cadrul amenajării propuse vor realiza sistematizarea locației respective, incusiv obținerea aprobărilor din partea autorității de mediu.

-  
imaginea zonei va fi imbunătățită.

2.5.   Motive de ordin social:
- 
comunitatea locală va beneficia de o nouă  afacere care să pună la dispoziție locuri de muncă, atât direct cât și prin subcontractorii angrenați în derularea investiției propriu-zise.
Cap. III. PROCEDURA  ATRIBUIRII  CONTRACTULUI  DE  CONCESIUNE
3.1.      Procedura utilizată pentru atribuirea concesiunii este licitaţia publică deschisă.
3.2.    Pentru concesionarea terenului se vor parcurge etapele prevăzute de O.U.G. nr. 57/ 2019 privind Codul administrativ.
Cap. IV. ELEMENTE  DE  PREŢ
4.1.    
În schimbul dreptului de folosinţă conferit, prin Contractul de concesionare a suprafeţei de 13 ha teren, proprietate privată a  UAT Tulca, pentru realizarea investiției se datorează o redevenţă.
4.2.   
Redevenţa minimă de pornire a licitației este de 788.01 lei / ha / an.
4.3.   
Concesionarul datorează redevenţă de la data de 1 (întâi) a lunii următoare de la data intrării în vigoare a Contractului de concesiune.

4.4.   
Plata redevenţei se va face în primele 15 (cincisprezece) zile a anului pentru anul în curs, după comunicarea facturii de către concedent.

4.5.  
Pentru neplata la termen a redevenţei şi a regularizării se datorează majorări de întârziere, calculate în cuantumul legal stabilit pentru creanţele fiscale.
Cap. V.  DURATA  CONCESIUNII
5.1.   
Terenul identificat la Cap. I., se concesionează pe o durată de 25 de ani, cu posibilitate de prelungire prin notificare din partea Concesionarului,  pe o durată de 24 de ani. 

5.2.  
În baza unei notificări, înregistrată la sediul concedentului cu minim 12 (doisprezece) luni înainte de expirarea contractului, Concesionarul poate notifica dorința lui privind prelungirea valabilităţii Contractului, conform prevederilor legale.

Cap. VI. CARACTERISTICILE INVESTIŢIEI
6.1. Realizarea de construcții pentru creșterea pasarilor și manevrarea, depozitarea, ambalarea, procesarea materialelor de origine animală, cu o valoarea a investiției de minim 30.000.000 RON.

Mobilarea terenului concesionat se va face conform PUZ ce va fi dezvoltat de concesionar, cu specificația clară că va fi construită cel puțin o suprafață de 8000 mp în interiorul incintei, excluzând platformele betonate și drumurile interioare. 

6.2. 
Concesionarul va întocmi toate studiile și proiectele necesare, respectiv va obţine toate avizele și acordurile și autorizația de construire.

6.6.
Taxele comunale şi toate cheltuielile angajate pentru branșarea la utilităţi consumate sunt în sarcina concesionarului, neintrând în preţul concesiunii.

             Secretar General Delegat                                                         Compartiment Contabilitate

                 Jr. Cotrau Marius                                                                         ec Grec Giorgio Daniel

